הליכה תחרותית

שמאל|ממוזער|250px|אלכס שווצר, לשעבר השיאן האולימפי בהליכה ל-50 ק"מ
שמאל|ממוזער|250px|ג'פרסון פרס, אלוף העולם בהליכה ל-20 ק"מ שלוש פעמים ברציפות, בין 2003 ל-2007
שמאל|ממוזער|250px|אולגה קניסקינה, אלופת העולם בהליכה ל-20 ק"מ שלוש פעמים ברציפות, בין 2007 ל-2011
שמאל|ממוזער|250px|קן מת'יוז מבריטניה, אלוף אולימפיאדת טוקיו (1964) בהליכה ל-20 ק"מ
הליכה היא מקצוע באתלטיקה, הכולל תחרות הליכה ל-20 ל-35 ול-50 קילומטרים. הענף החל להתפתח בבריטניה במאה ה-19, והתחרות הראשונה נערכה בה ב-1866.

כללים
הכלל הבסיסי בהליכה והוא המבדיל אותה מריצה, הוא הדרישה כי לפחות אחת משתי כפות הרגליים תהיה על הקרקע בכל שלבי התחרות. כלל נוסף קובע כי על ההלך להקפיד ליישר את הרגל הניצבת על הקרקע.

לאורך המסלול עוקבים אחרי ההלכים שופטים, שתפקידם לוודא שאין הפרה של הכללים. שופט שמבחין בהלך שעלול להפר את הכללים רשאי להוציא לו כרטיס צהוב. שופט שהבחין בהלך שהפר את הכללים (כלומר, ניתק מגע מהקרקע או כופף את הרגל הניצבת על הקרקע), רשאי להוציא לו כרטיס אדום. כל כרטיס כזה מדווח לשופט הראשי. הלך שקיבל שלושה כרטיסים אדומים משלושה שופטים שונים שאינם מאותה מדינה - נפסל, ועליו לעזוב את המסלול מיד.

תחרויות ראשונות נערכו באנגליה בשנת 1866 ובארצות הברית בשנת 1876. בין מנצחי תחרות 1876 היה דניאל סטרן.

במשחקים האולימפיים ובאליפויות העולם באתלטיקה נערכים שלושה מקצי הליכה: 20 ק"מ לנשים, 20 ק"מ לגברים ו-50 ק"מ לגברים.

 שיאי עולם 
נשים
5 ק"מ
 עדנה בוקשטיין (),מחזיקה בשיא העולם לותיקים בתוצאה של 26:58.6 דקות. נקבע ב-4 באוגוסט 1989, תוצאה שזיכתה את עדנה בוקשטיין בתואר אלופת העולם למאסטרס באורהוס, דנמרק.
 אלאונורה גיורגי (), מחזיקה בשיא העולם בתוצאה של 20:01.80 דקות, שנקבע ב-18 במאי 2014.

10 ק"מ
שיא העולם הראשון נקבע על ידי אלברטין רגל (), נקבע ב-11 בנובמבר 1926 בתוצאה של 58:14 דקות.
 עדנה בוקשטיין (), מחזיקה בשיא העולם לותיקים בתוצאה של 56:47 דקות, נקבע ב-3 ביולי 1985, תוצאה שזיכתה את עדנה בתואר אלופת העולם למאסטרס ברומא, איטליה.
 ילנה ניקולאייבה (), מחזיקה בשיא העולם בתוצאה של 41:04 דקות, שנקבע ב-20 באפריל 1996.

20 ק"מ

 שיא העולם הראשון לנשים נקבע על ידי אנטוניה בריקסובה (), ב-1931 - 2:24:00 שעות.
 הראשונה שהלכה את המרחק בפחות משעתיים הייתה לינה אברזולד (), שקבעה שיא עולם של 1:59:02 שעות ב-1934. ב-1988 הייתה קרי ג'ונה-סקסבי () לראשונה שעשתה זאת בפחות משעה וחצי - 1:29:40 שעות.
 אלמירה אלמבקובה (), מחזיקה בשיא העולם בתוצאה של 1:24:47 שעות, שנקבע ב-27 בפברואר 2015.

50 ק"מ
שיא העולם להלכיות במרחק 50 ק"מ הוא 4:04:36 שעות. השיא נקבע על ידי לילנג רוי מהרפובליקה העממית של סין, השיא נקבע באליפות העולם להליכה ב-2018 שנערכה בטאיקנג.

גברים
20 ק"מ
שיאן העולם הראשון בהליכה ל-20 ק"מ, המוכר על ידי התאחדות האתלטיקה הבינלאומית הוא הרמן מילר (), שהלך את המרחק ב-1:38:43 שעות ב-1911. הראשון שעשה זאת בפחות משעה וחצי היה ולדימיר גוק (), 1:28:39 שעות, ב-1957. קולין דומינגו () היה הראשון שהלך בפחות משעה ו-20 דקות, ב-1980 (1:19:35 שעות).
 יוסוקה סוזוקי (), מחזיק בשיא העולם בתוצאה של 1:16:36 שעות, שנקבע ב-15 במרץ 2015.
50 ק"מ
שיאן העולם הראשון בהליכה ל-50 ק"מ, המוכר על ידי התאחדות האתלטיקה הבינלאומית הוא הרמן מילר (), שהלך את המרחק ב-4:40:15 שעות (ב-1921). גנאדי אגרפוב (), היה הראשון שהלך את המרחק בפחות מ-4 שעות, כשקבע שיא של 3:55:36 שעות ב-1965.
 יוהאן דיניץ (), מחזיק בשיא העולם בתוצאה של 3:32:33 שעות, שנקבע ב-15 באוגוסט 2014 באליפות אירופה.

 שיאי ישראל 
נשים
20 ק"מ
 יוליה קוטלר - 1:40:12 שעות, ב-1999
גברים
20 ק"מ
 ולדימיר אוסטרובסקי - 1:23:01 שעות, ב-1992
50 ק"מ
 שאול לדני - 4:17:06 שעות, ב-1972. זהו השיא הוותיק ביותר שבו מחזיק אתלט ישראלי במקצוע אולימפי.

הליכה תחרותית במשחקים האולימפיים
תחרויות ההליכה הראשונות נערכו באולימפיאדת לונדון (1908), וכללו הליכה ל-10 מייל, לגברים בלבד. באולימפיאדת סטוקהולם (1912) הוחל בקיום תחרויות הליכה ל-10 ק"מ. הן נערכו גם בשתי האולימפיאדות הבאות. באולימפיאדת אמסטרדם (1928) לא נערכו תחרויות הליכה, ובאולימפיאדת לוס אנג'לס (1932) נערכו לראשונה תחרויות הליכה ל-50 ק"מ, והן נערכו מאז בכל המשחקים, פרט לאולימפיאדת מונטריאול (1976). באולימפיאדת לונדון (1948) הושב מקצה ההליכה ל-10 ק"מ, ובאולימפיאדת מלבורן (1956) הוא הוחלף בהליכה ל-20 ק"מ, מקצה שנערך מאז ברציפות.

תחרויות ההליכה לנשים החלו רק באולימפיאדת ברצלונה (1992), במסלול שאורכו 10 ק"מ. מאז אולימפיאדת סידני (2000) אורך המסלול הוא 20 ק"מ.

השיאים האולימפיים
 מקצה  האתלט/ית  השיא  אולימפיאדה 20 ק"מ (נשים)   ילנה לשמנובה  1:25:02 שעות  אולימפיאדת לונדון (2012) 20 ק"מ (גברים)   צ'ן דינג  1:18:46 שעות  אולימפיאדת לונדון (2012) 50 ק"מ (גברים)   סרגיי קירדיאפקין  3:35:59 שעות  אולימפיאדת לונדון (2012)

הליכה תחרותית באליפויות העולם באתלטיקה
תחרויות הליכה נערכו באליפות העולם באתלטיקה מאז האליפות הראשונה, שנערכה בהלסינקי ב-1983. באליפות העולם שנערכה ב-1987 ברומא נוסף מקצה ל-10 ק"מ לנשים, והוא הוחלף במקצה ל-20 ק"מ באליפות שנערכה בסביליה ב-1999.

אלופי העולם
  20 ק"מ (גברים)  50 ק"מ (גברים)  10 ק"מ (נשים)  20 ק"מ (נשים) 1983   ארנסטו קנטו1:20:49 שעות   רונלד וייגל3:43:08 שעות  -  - 1987   מאוריציו דמילנו1:20:45 שעות (שיא אליפות)  הרטוויג גאודר 3:40:53 שעות (שיא אליפות)   אירנה סטרחובה 44:12 דקות  - 1991   מאוריציו דמיליאנו1:19:37 שעות (שיא אליפות)   אלכסנדר פוטשוב3:53:09 שעות   אלינה איוואנובה42:57 דקות (שיא אליפות)  - 1993   ולנטי מסאנה1:22:31 שעות   חסוס אנחל גרסיה3:41:41 שעות   סארי אסאיה42:59 דקות  - 1995   מיקלה דידוני1:19:59 שעות   ולנטין קונונן3:43:43 שעות   אירנה סטנקינה42:13 דקות (שיא אליפות)  - 1997   דניאל גרסיה 1:21:43 שעות   רוברט קוז'ניובסקי3:44:46 שעות   אנאריטה סידוטי42:55.49 דקות  - 1999   איליה מרקוב 1:23:34 שעות   איוואנו ברונייטי 3:47:54 שעות  -   ליו הונגיו1:30:50 שעות 2001   רומן רסקזוב1:20:31 שעות   רוברט קוז'ניובסקי3:42:08 שעות  -   אולימפיאדה איוואנובה1:27:48 שעות (שיא אליפות) 2003   ג'פרסון פרס 1:17:21 שעות (שיא אליפות)   רוברט קוז'ניובסקי3:36:03 שעות (שיא אליפות)  -   ילנה ניקולייבה 1:26:52 שעות (שיא אליפות) 2005   ג'פרסון פרס 1:18:35 שעות   סרגיי קירדיאפקין3:38:08 שעות  -   אולימפיאדה איוואנובה1:25:41 שעות (שיא עולם) 2007   ג'פרסון פרס 1:22:20 שעות   נייתן דיקס3:43:53 שעות  -   אולגה קניסקינה 1:30:09 שעות 2009   ואלרי בורצ'ין 1:18:41 שעות   סרגיי קירדיאפקין 3:38:35 שעות  -   אולגה קניסקינה 1:28:09 שעות 2011   ואלרי בורצ'ין 1:19:56 שעות   סרגיי בקולין3:41:24 שעות  -   אולגה קניסקינה 1:29:42 שעות 2013   אלכסנדר איוואנוב 1:20:58 שעות   רוברט הפרנן3:37:56 שעות  -   ילנה לשמנובה 1:27:09 שעות 2015   מיגל אנחל לופס 1:19:14 שעות   מטיי טוט3:40.32 שעות  -   הונג ליו 1:27.45 שעות

קישורים חיצוניים

 הליכה תחרותית
  תחרות הליכה של הפועל בחיפה, 1938, באתר ארכיון הסרטים הישראלי בסינמטק ירושלים 

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הליכה
קטגוריה:אתלטיקה